ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 18 /2551เรื่อง เวลาทําการและวันหยุดทําการของบริษัทหลักทรัพย์---------------- อาศัยอํานาจตามความในมาตรา 108 และมาตรา 110 แห่งพระราชบัญญัติหลักทรัพย์ และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 69/2543 เรื่อง เวลาทําการและวันหยุดทําการของบริษัทหลักทรัพย์ ลงวันที่ 27 ธันวาคม พ.ศ. 2543 ข้อ ๒ ประกาศนี้ไม่ใช้บังคับกับสํานักงานสาขาในต่างประเทศของบริษัทหลักทรัพย์ข้อ ๓ ให้บริษัทหลักทรัพย์เปิดทําการตามเวลาและหยุดทําการตามวันดังต่อไปนี้ (1) กรณีการเปิดทําการเพื่อให้ประชาชนติดต่อใช้บริการ ให้บริษัทหลักทรัพย์เปิดทําการในวันจันทร์ถึงวันศุกร์ ตั้งแต่เวลา 8.30 น. ถึงเวลา 17.00 น. และหยุดทําการในวันหยุดประจําสัปดาห์ และวันหยุดตามประเพณีตามที่สํานักงานจะออกประกาศกําหนดเป็นปี ๆ ไป (2) กรณีการเปิดทําการในลักษณะที่ให้ประชาชนสามารถติดต่อใช้บริการด้วยเครื่องมือสื่อสารหรืออุปกรณ์คอมพิวเตอร์โดยบริษัทหลักทรัพย์ไม่มีการเปิดสถานที่ทําการ บริษัทหลักทรัพย์อาจเปิดทําการได้ทุกวันตลอด 24 ชั่วโมงข้อ ๔ เว้นแต่กรณีที่กําหนดในข้อ 6 บริษัทหลักทรัพย์อาจเปิดทําการในเวลาและวันอื่นนอกเหนือจากที่กําหนดในข้อ 3(1) ได้ตามหลักเกณฑ์ดังต่อไปนี้ (1) กรณีการให้บริการด้านการจัดจําหน่ายหลักทรัพย์ การให้บริการของสํานักงานสาขาออนไลน์ หรือการให้บริการในกิจการที่สํานักงานสาขาออนไลน์สามารถให้บริการได้ บริษัทหลักทรัพย์อาจขยายเวลาเปิดทําการได้ แต่ต้องไม่ก่อนเวลา 7.00 น. และไม่เกินเวลา 21.00 น. และอาจเปิดทําการในวันหยุดในช่วงเวลาดังกล่าวก็ได้ โดยบริษัทหลักทรัพย์ต้องแจ้งให้สํานักงานทราบล่วงหน้า2. นอกจากกรณีตาม (1) บริษัทหลักทรัพย์อาจขยายเวลาเปิดทําการหรือเปิดทําการในวันหยุดได้ ต่อเมื่อได้รับอนุญาตจากสํานักงานข้อ ๕ ให้บริษัทหลักทรัพย์ที่ประสงค์จะขอขยายเวลาเปิดทําการหรือเปิดทําการในวันหยุดตามข้อ 4(2) ยื่นคําขออนุญาตต่อสํานักงานพร้อมเอกสารหลักฐานที่แสดงรายละเอียดดังต่อไปนี้ (1) ขอบเขตการให้บริการในช่วงเวลาและวันเปิดทําการที่ขออนุญาต (2) แผนการกํากับดูแลการปฏิบัติงานในช่วงเวลาและวันเปิดทําการที่ขออนุญาตสํานักงานจะพิจารณาและแจ้งผลการพิจารณาให้บริษัทหลักทรัพย์ทราบภายในสามสิบวันนับแต่วันที่ได้รับคําขอและเอกสารหลักฐานถูกต้องครบถ้วน เว้นแต่เป็นกรณีที่มีเหตุจําเป็นต้องพิจารณาข้อเท็จจริงเพิ่มเติมและสํานักงานได้แจ้งเหตุจําเป็นดังกล่าวให้บริษัทหลักทรัพย์ทราบก่อนสิ้นสุดระยะเวลาสามสิบวันแล้ว สํานักงานอาจขยายระยะเวลาในการพิจารณาออกไปเท่าเหตุจําเป็นที่มีได้เมื่อพ้นกําหนดระยะเวลาตามวรรคสองแล้ว หากสํานักงานไม่ได้แจ้งผลการพิจารณาหรือไม่มีคําสั่งเป็นประการอื่นใดไปยังบริษัทหลักทรัพย์ ให้ถือว่าสํานักงานอนุญาตให้บริษัทหลักทรัพย์ขยายเวลาเปิดทําการหรือเปิดทําการในวันหยุดตามที่ขอได้ข้อ ๖ บริษัทหลักทรัพย์อาจขยายเวลาเปิดทําการหรือเปิดทําการในวันหยุดได้สําหรับการให้บริการด้านการจัดการกองทุนรวม การให้บริการด้านการจัดการกองทุนส่วนบุคคล หรือการให้บริการสํานักงานสาขาออนไลน์เฉพาะในส่วนของการทําธุรกรรมด้านการจัดการกองทุนรวมหรือการจัดการกองทุนส่วนบุคคล ทั้งนี้ ให้เป็นไปตามหลักเกณฑ์ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการมีสํานักงานสาขา และการให้บริการนอกสถานที่และนอกเวลาทําการของบริษัทจัดการข้อ ๗ ให้บริษัทหลักทรัพย์ประกาศเวลาเปิดทําการและวันหยุดทําการให้ทราบเป็นการทั่วไปข้อ ๘ ในกรณีที่บริษัทหลักทรัพย์ใดได้รับอนุญาตจากสํานักงานให้เปิดทําการในเวลาหรือวันอื่นนอกจากเวลาทําการหรือวันทําการตามข้อ 3(1) อยู่แล้วก่อนวันที่ประกาศนี้มีผลใช้บังคับ ให้บริษัทหลักทรัพย์ดังกล่าวยังคงสามารถเปิดทําการตามเวลาหรือวันดังกล่าวต่อไปได้ข้อ ๙ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2551 เป็นต้นไปผู้มีอํานาจลงนาม - ประกาศ ณ วันที่ 4 มิถุนายน พ.ศ. 2551 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - : - เหตุผลในการออกประกาศฉบับนี้ คือ เพื่อให้บริษัทหลักทรัพย์สามารถปรับตัวรองรับการแข่งขันในช่วงก่อนเปิดให้ใบอนุญาตเสรีโดยให้บริษัทหลักทรัพย์สามารถใช้ดุลยพินิจในการกําหนดวันและเวลาเปิดทําการได้อย่างเหมาะสมกับการให้บริการของบริษัท จึงจําเป็นต้องมีการปรับปรุงหลักเกณฑ์เกี่ยวกับวันและเวลาในการเปิดให้บริการของบริษัทหลักทรัพย์